เรื่องร้องเรียน: ร้องเรียนเรื่องเสียงดังรำคาญค่ะ ในซอยประชานุกูล1/1 บ้านเลขที่17 มีอาชีพให้เช่าสถานที่ถ่ายละคร และให้กองถ่ายมาจอดรถในที่ว่างใกล้บ้านดิฉัน ซึ่งการกระทำดังกล่าวได้ทำให้เกิดการรบกวนเนื่องจากเสียงดังรำคาญ  ได้แก่ 1 กองถ่ายจะมาแต่เช้า มีหลายครั้งที่มาตอนตีห้า เมื่อมาถึงจะเคลื่อนย้ายอุปกรณ์ที่มีลัษณะเป็นแท่งเหล็ก จำนวนมาก ทำให้เกิดเสียงดังมาก เมื่อถ่ายเสร็จ เป็นยามวิกาล สาม สี่ทุ่ม มีอยู่หนึ่งครั้งกว่าจะเก็บอุปกรณ์เสร็จและกลับไปคือห้าทุ่มสี่สิบห้าการเก็บอุปกรณ์คือการโยนแท่งเหล็กเข้าไปในรถ จึงเกิดเสียงดังมาก และใช้เวลาเก็บประมาณ 30-45 นาที 2 กองถ่ายมีเจ้าหน้าที่ 20-30 คน ร่วมกันกินอาหารเช้า กลางวัน และเย็นข้างบ้านดิฉัน ขณะกินมีการพูดคุยส่งเสียง  ทำให้เกิดการรบกวนและรำคาญอย่างมาก 3 ตลอดปีนี้มีกองถ่ายมาประมาณเดือนละ1ครั้ง บางเดือนมาสองครั้ง บางครั้งมาติดต่อกันสามวัน
การดำเนินการของเจ้าหน้าที่: แนะนำเจ้าของหรือผู้ครอบครองบ้านหลังดังกล่าวให้ควบคุมเสียง เพื่อมิให้รบกวนผู้พักอาศัยใกล้เคียง
ความเห็นของผู้แจ้ง: รูปนี้ตั้งแต่ปีไหนคะ มาจริงหรือเปล่าเพราะปัจจุบันต้องมีถังขยะตั้งอยู่ ถังขยะสีเขียวตั้งอยู่ตั้งสองปีกว่าแล้ว  แต่รูปนี้ไม่เห็นเลย ถ่ายเมื่อไหร่คะ แล้ววันศุกร์ยังกำลังดำเนินการอยู่  พอวันจันทร์ดำเนินการเสร็จสิ้น แต่วันจันทร์ฝนตกทั้งวัน รูปนี้แดดจ้าเลย ตกลงมาที่พื้นที่นี้จริงๆหรือเปล่า
พื้นที่: แขวงวงศ์สว่าง เขตบางซื่อ กรุงเทพมหานคร